הלוויית הרב חיים קניבסקי

הלוויית הרב חיים קניבסקי, ממנהיגי הזרם הליטאי והציבור החרדי, התקיימה בבני ברק ביום ראשון, י"ז באדר ב' תשפ"ב, 20 במרץ 2022, יומיים לאחר פטירתו. זו הייתה אחת מההלוויות הגדולות ביותר בהיסטוריה של מדינת ישראל. ההלוויה שודרה בשידור חי בערוצי הטלוויזיה והרדיו בישראל ובאינטרנט ואף בסוכנות הידיעות העולמית רויטרס, בנוסף האירוע סוקר ברשתות זרות. כמו כן האירוע קיבל סיקור מקדים נרחב לאור החששות בגין ריבוי המשתתפים הגדול והשפעות קיום האירוע על תשתיות ושירותים במרחב הציבורי בגוש דן. הרב חיים קניבסקי נפטר באופן פתאומי מדום לב בביתו, בערב שבת ט"ו באדר ב' (שושן פורים) ה'תשפ"ב, 18 במרץ 2022, כשעתיים לפני כניסת השבת. בשל רצון להימנע מחילול שבת על-ידי משטרת ישראל, הוחלט לקיים את ההלוויה ביום ראשון (ולא במוצאי שבת) - י"ז באדר ב' תשפ"ב, 20 במרץ 2022, בשעה 12:00 בצהריים. בעקבות ההלוויה התבטלו הלימודים בכלל מוסדות החינוך בעיר בני ברק, וכן ברמת גן הסמוכה לה. לקראת מסע ההלוויה הכריזו רבני העיר, הרב מסעוד בן שמעון, הרב יצחק אייזיק לנדא והרב שבח צבי רוזנבלט, על ביטול מלאכה כללי עד לשעת סיום ההלוויה. בהתאם לכך, בשעה 11:00 הופעלו צופרי השבת ברחבי העיר להכריז על תחילת 'ביטול המלאכה' (כפי שהיה בהלווית הרב אלעזר מנחם מן שך) והמסחר בעיר הושבת כאשר רוב החנויות בעיר היו סגורות, למעט חנויות מזון. על פי הוראת הרבנים במוסדות החינוך העצמאי ובמעיין החינוך התורני בני יוסף לא התקיימו לימודים בכל הארץ. מספר רבנים הורו כי ראוי שכלל הילדים מגיל 9 ומעלה ישתתפו בהלוויה. גם מקרב ישיבות ההסדר המכינות והישיבות הגבוהות של הציונות הדתית, הגיעו באופן מאורגן עם תלמידיהן להלוויה. המשטרה הפעילה את המבצע בשם הקוד "פקודת אדמו"ר", ופרסה באירוע כ-3,000 שוטרים ומאות מחסומים במטרה לווסת את כמות הקהל בהלוויה ולמנוע דוחק וצפיפות. במוצאי השבת נחסמה הגישה לרחוב רשב"ם בו שוכן ביתו של הרב קניבסקי. כמו כן נפרסו אנשי ארגוני ההצלה ברחובות בני ברק ובכללם מאות חובשים, פרמדיקים וניידות, וכן קרוב ל-100 אמבולנסים ועשרות אופנועים. במקביל התקינו המארגנים והעירייה מסכים ורמקולים כדי לאפשר למי שנמצאים באזורים המרוחקים יותר ממוקד האירוע להרגיש שותפים ובכך להקטין את הרצון לנסות להתקרב למוקד מסע ההלוויה ברחוב רשב"ם. גם עיריית ירושלים הקימה מוקדי שידור חי בירושלים. משרד התקשורת ביקש מהנוכחים באירוע להימנע משיחות טלפון מיותרות, עקב חשש לקריסת הרשתות הסלולריות. ברקע האירוע היו חששות בנוגע לשלום המשתתפים בהלוויה עקב אסון הר מירון שהתרחש כמעט שנה קודם לכן והאסון בהלווית הרב וואזנר שהתרחש ב-2015. רבני העיר בני ברק והרב יצחק זילברשטיין הוציאו ערב ההלוויה מכתב המזהיר מאסונות וקורא 'לא להידחק למקום הארון'. אכן בזכות היערכות משטרת ישראל, קריאות המנהיגות המקומית והיענות האזרחים, מסע ההלוויה כולו עבר ללא אירועים חריגים, למעט מקרה בו לאחר הקבורה הצליחו אלפים להיכנס למתחם בית העלמין שנסגר בשלב הראשון רק לטובת בני המשפחה. בשעה 12:00 החלה הלוויה באמירת פרקי תהילים על ידי הרב משה סמוטני, ואמירת סליחות על ידי הרב משה חיים בויאר. את ההספד הראשון נשא נשיא מועצת גדולי התורה של דגל התורה, הרב גרשון אדלשטיין. אחריו ספד גיסו של הרב, חבר מועצת גדולי התורה הרב יצחק זילברשטיין. אחרון המספידים היה הרב שלמה קניבסקי, בנו של הרב וראש ישיבות "קריית מלך" ו"תפארת ציון". בתום ההספדים, הודיע הרב סמוטני בשם מתפללי בית הכנסת לדרמן כי בנו של הרב, הרב יצחק שאול קניבסקי, ימונה לרב בית הכנסת. מסע ההלוויה החל עם קריאת קדיש של בנו של הרב, הרב אברהם ישעיה קניבסקי. על פי מנהג ירושלים וכפי שהיה בהלווית אביו הסטייפלר, בניו ונכדיו לא השתתפו בהלוויה, ומי שנשאו את המיטה היו חתניו. בשל חשש המשטרה שרבים ינסו להתקרב אל הרכב ובו מיטת הרב ויגרמו להתרחשות אסון דומה לזה שהתרחש בהלוויית הרב וואזנר, המשטרה הציבה שמירה הרמטית שכללה מאות שוטרים סביב הרכב ומנעו את הגישה אליו. מסע ההלוויה חלף דרך רחובות רשב"ם וחזון איש לבית הקברות שומרי שבת. לאחר הגעת המיטה לבית העלמין ערכו אנשי החברה קדישא את מנהג ההקפות במקום, ולאחר מכן נטמן צמוד לקברה של רעייתו, הרבנית בת שבע קניבסקי, וסמוך לקברי דודו החזון איש ואביו הסטייפלר. התכנית המקורית הייתה שלבית הקברות ייכנסו רק כמה מאות קרובים לרב, אך ההמונים הצליחו לפרוץ את המחסומים ולבית הקברות נכנסו אלפי בני אדם. בהלוויה השתתפו לפי הערכת משטרת ישראל כ-500 אלף משתתפים, ולפי עיריית בני ברק כ-750 אלף משתתפים, מה שהופך אותה להלוויה השנייה בגודלה בהיסטוריה של מדינת ישראל. אורכו של מסע ההלוויה היה כקילומטר. הוא התחיל בבית הרב קניבסקי שברחוב רשב"ם בבני ברק, והסתיים בבית הקברות שומרי שבת בעיר. במהלך שלב ההספדים טופלו כ-85 פצועים קל מבין המתאבלים, וכן שוטר אחד. במשטרת ישראל נערכו לעומסים כבדים בכבישים במרכז הארץ, ובהם כביש 6 וכביש 4 - בדגש על מחלף אלוף שדה והכבישים הסובבים את בני ברק. גם צירי תנועה אחרים צפויים היו להיות מושפעים מהעומסים, וצפויים היו פקקים גם באזור נתב"ג. הכבישים נחסמו לסירוגין על-ידי המשטרה. הכניסות והיציאות בעיר בני ברק נסגרו לכניסת וליציאת כלי רכב. משטרת ישראל קראה לאזרחים היכולים להימנע מלעבור בכבישים באזור לעשות כן בכדי להפחית את העומסים, גם מוסדות חינוך בערים רמת גן ותל אביב עברו ללמידה מרחוק בשל כך. ראש ממשלת ישראל נפתלי בנט הנחה את כלל משרדי הממשלה לצמצם כח אדם במידת האפשר באזורים הרלוונטיים, למעט עובדים חיוניים, על מנת להקל על העומס בכבישים. בסופו של דבר שיבושי התנועה היו מוגבלים לחסימות, ולא נרשמו פקקי תנועה מיוחדים באזור גוש דן, כפי הנראה מאחר שנהגים רבים העדיפו להענות לבקשת המשטרה ולהימנע מלהגיע לאזור. משרד התחבורה הקים מערך הסעות מריכוזי הציבור החרדי והדתי ברחבי ישראל. עיריות שונות הקימו מוקדי יציאה, וחלקן אף הפעילו מערך אוטובסים חינמי להלוויה מוקדי יציאה מרכזיים היו בירושלים, בית שמש, וקריית יערים - בהם רחובות נחסמו והגישה הותרה לתחבורה ציבורית בלבד. כ-1,700 אוטובוסים הסיעו את המשתתפים לטרמינל בכביש 4, ומשם צעדו רגלית אל ההלוויה. רכבת ישראל תגברה את הרכבות הלוך וחזור ללוויה בשיטת 'מלא וסע', והפעילה קווים ישירים ייעודיים מתחנת הרכבת ירושלים – יצחק נבון אל תחנת הרכבת בני ברק – רמת החייל, ותגברה את השרות מתחנת הרכבת תל אביב – סבידור מרכז אל תחנת הרכבת בני ברק – רמת החייל. הלוויית הרב עובדיה יוסף מסע ההלוויה של הרב קנייבסקי: הנחיות לציבור הודעת דוברות משטרת ישראל. איציק סבן, "המדינה תיחסם מ-6 בבוקר": כל מה שצריך לדעת על הלוויית הרב קנייבסקי, באתר ישראל היום, 19 במרץ 2022 לירן לוי, באורך קילומטר, תחת אבטחה ובהשתתפות מיליון איש: מסע ההלוויה של הרב קניבסקי, באתר ynet, 19 במרץ 2022 עומר כרמון, חצי מדינה במצור: המשטרה חוסמת כבישים, בתי ספר וגני ילדים סגורים, באתר TheMarker‏, 19 במרץ 2022 ליטל דוברוביצקי, החסימות והלוויה: האם מעסיק יכול לחייב בחופש ומה אם לא ניתן להגיע לעבודה?, באתר ynet, 20 במרץ 2022 ניצן צבי כהן, ‏״מי שדוחף, מבזה את כבוד הרב״: 13 שעות במסע הלוויה הגדול בישראל, באתר דבר העובדים בארץ ישראל, 20 במרץ 2022 מתי ברנהרט, ‏כך העולם סיקר את הלוויית הרב קנייבסקי, באתר "סרוגים", 20 במרץ 2022 משטרת ישראל - סיכום הלווית מרן הגאון הרב חיים קנייבסקי זצ"ל, סרטון בערוץ "בחזית מדיה", באתר יוטיוב (אורך: 3:39), 21 במרץ, 2022 הרב קניבסקי הובא למנוחות, מאות אלפים ליוו אותו בדרכו האחרונה | משדר מיוחד, סרטון בערוץ "כאן | חדשות - תאגיד השידור הישראלי", באתר יוטיוב (אורך: 06:03:12) יוגב כרמל, ‏שעה אחרי שעה: הלילה הגורלי שמנע אסון בלוויית הרב קניבסקי ז"ל, באתר ‏מאקו‏, 22 במרץ 2022 אוריאל בארי, ‏הגדולה בהיסטוריה? כמה היו בהלווית הרב קנייבסקי?, באתר "סרוגים", 21 במרץ 2022 LIVE: Funeral of Israeli rabbi Chaim Kanievsky, סרטון בערוץ "Reuters", באתר יוטיוב (אורך: 2:02:20) מתי ברנהרט, ‏כך העולם סיקר את הלוויית הרב קנייבסקי, באתר "סרוגים", 20 במרץ 2022 יוסי שטארק, סיקור חריג על הלוויית הרב קנייבסקי: כמה אנשים השתתפו?, באתר בחדרי חרדים, 21 במרץ 2022 לירן לוי, באורך קילומטר, תחת אבטחה ובהשתתפות מיליון איש: מסע ההלוויה של הרב קניבסקי, באתר ynet, 19 במרץ 2022 כיכר השבת, ‏שערי העיתונים נפרדים משר התורה רבי חיים קנייבסקי זצ"ל • סיקור, באתר כיכר השבת, 20 במרץ 2022 כתבי ynet, לקראת הלוויית קניבסקי: חשש מאירוע רב-נפגעים; התנועה זורמת, באתר ynet, 20 במרץ 2022 אלון חכמון, ‏עומסי ענק בגוש דן בפתח הלוויית הרב קנייבסקי: זו מפת הפקקים המלאה, באתר מעריב אונליין, 20 במרץ 2022 משה ויסברג, פטירת מרן הגר"ח קנייבסקי: היערכות שיא להלוויה שטרם נראתה, באתר בחדרי חרדים, 19 במרץ 2022 הרב חיים קנייבסקי הלך לעולמו בגיל 94, באתר מעריב אונליין, 18 במרץ 2022 ניצן צבי כהן, ‏״מי שדוחף, מבזה את כבוד הרב״: 13 שעות במסע הלוויה הגדול בישראל, באתר דבר העובדים בארץ ישראל, 20 במרץ 2022 יומון הדרך, י"ז באדר ב', ה'תשפ"ב, גיליון 363, עמוד 4. עטרה גרמן, ‏הסתיימה הלוויית הרב קנייבסקי: מאות אלפים הגיעו לבני-ברק, בעיתון מקור ראשון, 20 במרץ 2022 גיא עזרא, ‏הישיבות הסרוגות שמשתתפות בהלווית הרב קנייבסקי, באתר "סרוגים", 20 במרץ 2022 שם מבצע המשטרה לאבטחת הלווית הרב קניבסקי: פקודת אדמו"ר, באתר ערוץ 7, 19 במרץ 2022 מוקדי שידור הלווית הרב קנייבסקי זצוקל בירושלים, אתר עיריית ירושלים, 21 במרץ 2022 חזקי ניימן, צפו: הגר"י זילברשטיין הורה לא להידחק ולהגיע לסכנה, באתר בחדרי חרדים, ט"ז אדר ב תשפ"ב "מרא דארעא דישראל" צפו בהספד ראש הישיבה הגרי"ג אדלשטיין, באתר בחדרי חרדים, 20 במרץ 2022 שימי שפר, ‏הגר"י זילברשטיין: 'לא סתם אמר בו"ה' • צפו, באתר כיכר השבת, 20 במרץ 2022 שימי שפר, ‏הבן, הגר"ש, הספיד: "אבא איך עזבת אותנו", באתר כיכר השבת, 20 במרץ 2022 המונים הגיעו להיפרד: גלריה מלווית הרב קנייבסקי | תיעוד, באתר "סרוגים", 20 במרץ 2022 שי בן מאיר, יומון הדרך, יום שני י"ח אדר ב' ה'תשפ"ב, גיליון מס' 364, עמודים 1-6 הסתיימה הלווייתו של הרב קנייבסקי; המשטרה מעריכה שחצי מיליון אנשים השתתפו בהלווייה, הארץ; הלוויית המיליון או חצי מיליון | מהצד השני עם גיא זהר - 21.03.22, סרטון בערוץ "כאן 11 - תאגיד השידור הישראלי", באתר יוטיוב (אורך: 12:31) כתבי ynet, הרב חיים קניבסקי נטמן, מאות אלפים השתתפו בהלוויה, באתר ynet, 20 במרץ 2022 קובי נחשוני, לירן לוי, מאיר תורג'מן, אטילה שומפלבי ואלכסנדרה לוקש, "נותרנו יתומים": מאות-אלפים בהלווייתו של הרב חיים קניבסקי, באתר ynet, 20 במרץ 2022 כתבי ynet, הרב חיים קניבסקי נטמן, מאות אלפים השתתפו בהלוויה, באתר ynet, 20 במרץ 2022 איציק סבן, "המדינה תיחסם מ-6 בבוקר": כל מה שצריך לדעת על הלוויית הרב קנייבסקי, באתר ישראל היום, 19 במרץ 2022 אורי משגב, הלוויית קנייבסקי - היום שבו בוטלה החילוניוּת, באתר הארץ, 20 במרץ 2022 מכל רחבי הארץ: רשימת תחנות ההסעה להלוויית הרב קנייבסקי, באתר "סרוגים", 19 במרץ 2022 שירן טמוזרטי, ‏הלווית הרב קניבסקי – מערך ההיסעים וחסימות הצירים בירושלים, באתר "סרוגים", 19 במרץ 2022 כתבי ynet, מאות אלפים בהלוויית הענק, בנט: "הטראומה של אסון מירון עדיין טרייה", באתר ynet, 20 במרץ 2022 עדכונים חשובים בשל הלווית הרב קנייבסקי, יום א', 20.3, באתר רכבת ישראל